Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 1999. évi LXXVI. törvény (Szjt.) 77. § (1) bekezdésében és
Paragraph Index: 2214

2. A felhasználásra adott engedély részleges korlátozása 2.1. A korlátozás arra a kereskedelmi célból kiadott hangfelvételben rögzített elõadásra vonatkozik, amelyet a nyilvánosság számára elsõ ízben úgy tesznek hozzáférhetõvé, hogy a hangfelvétel többszörözött példányait a tulajdonjog átruházása céljából hanghordozón forgalomba hozzák. Az elsõ ízben ilyen módon hozzáférhetõvé tett elõadás vagy az arról készített másolat a forgalomba hozatal hónapját követõ tizenkét hónapon belül nem tehetõ lehívásra hozzáférhetõvé. 2.2. A 2.1. pontban meghatározott korlátozás nem vonatkozik arra a szolgáltatóra, aki (amely) az elõadást 2.1. pontban említett módon maga hozta forgalomba, vagy aki (amely) kizárólag az elõadás részletét [7. b) pont] teszi lehívásra hozzáférhetõvé. A jelen jogdíjközleményben meghatározott díjfizetési és egyéb feltételeknek azonban ilyen esetekben is eleget kell tenni. 2.3. Filmalkotás kizárólag olyan mûszaki feltételekkel tehetõ lehívásra hozzáférhetõvé, amely az átlagos felhasználó számára csupán azok érzékelését (például ún. „real 2002/162. szám video” típusú megtekintését) teszi lehetõvé, a letöltésüket (tartós másolatkészítését) azonban nem.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes